PHOL พุ่งกระฉูด 14% แรงในรอบ 1 เดือน คาดเก็งกำไรผลงานปี 61 เทิร์นอะราวด์
PHOL พุ่งกระฉูด 14% แรงในรอบ 1 เดือน คาดเก็งกำไรผลงานปี 61 เทิร์นอะราวด์ โดย ณ เวลา 11.06 น. อยู่ที่ระดับ 1.83 บาท บวก 0.23 บาท หรือ 14.38% ด้วยมุลค่าซื้อขาย 10.51 ล้านบาท
15 ม.ค. 2562

ผู้สื่อข่าวรายงานว่า บริษัท ผลธัญญะ จำกัด (มหาชน) หรือ PHOL ณ เวลา 11.06 น. อยู่ที่ระดับ 1.83 บาท บวก 0.23 บาท หรือ 14.38% ด้วยมุลค่าซื้อขาย 10.51 ล้านบาท  ราคาหุ้นวิ่งแรงในรอบ 1 เดือน โดยนับตั้งแต่หุ้นขึ้นไปทดสอบระดับ 1.83 บาท เมื่อวันที่ 13 ธ.ค. 61

อนึ่งก่อนหน้านี้ นายบุญชัย สุวรรณวุฒิวัฒน์ ประธานเจ้าหน้าที่บริหาร บริษัท ผลธัญญะ จำกัด (มหาชน) หรือ PHOL เปิดเผยว่า ภาพรวมธุรกิจในช่วงครึ่งหลังปี 2561 จะเน้นการขายในกลุ่มฐานลูกค้าปัจจุบัน และติดตามประมูลงานขายในกลุ่มสินค้าเพื่อความปลอดภัย อาชีวอนามัย และกลุ่มสินค้าด้านการควบคุมสภาพแวดล้อมของลูกค้าทั้งภาครัฐและเอกชน ส่วนธุรกิจน้ำจะเน้นการขายอุปกรณ์และงานระบบในกลุ่มลูกค้าอุตสาหกรรม
ทั้งนี้ บริษัทมองแนวโน้มเศรษฐกิจ และภาคอุตสาหกรรมในประเทศไทยยังมีทิศทางขยายตัวอย่างต่อเนื่องส่งผลดีต่อธุรกิจของบริษัท โดยภาพรวมธุรกิจปี 2561 คาดว่าความสามารถในการทำกำไรจะเติบโตขึ้น จากการมุ่งเน้นบริหารจัดการด้านต้นทุนและค่าใช้จ่ายที่มีประสิทธิภาพเพิ่มขึ้น ขณะที่ ไร้ผลกระทบจากงานโครงน้ำเช่นในปีที่ผ่านมา สนับสนุนผลประกอบการทั้งปีนี้จะเทิร์นอะราวด์ สามารถพลิกกลับมาเป็นกำไรได้